32007D0072
L 032/180
JURNALUL OFÍCIAL AL UNIUNII EUROPENE
DECIZIA COMISIEI
din 20 decembrie 2006
privind prelungirea anumitor decizii referitoare la ajutoarele de stat
[notificată cu numărul C(2006) 6927]
(Text cu relevanță pentru SEE)
(2007/72/CE)
COMISIA COMUNITĂȚILOR EUROPENE,
având în vedere Tratatul de instituire a Comunității Europene, în special articolele 87 și 88,
întrucât:
(1)
Perioada de valabilitate a Regulamentului (CE) nr. 2204/2002 al Comisiei din 5 decembrie 2002 de aplicare a articolelor 87 și 88 din Tratatul CE în raport cu ajutoarele de stat pentru ocuparea forței de muncă (1), a Regulamentului (CE) nr. 70/2001 al Comisiei din 12 ianuarie 2001 privind aplicarea articolelor 87 și 88 din Tratatul CE ajutorului de stat pentru întreprinderile mici și mijlocii (2) și a Regulamentului (CE) nr. 68/2001 al Comisiei din 12 ianuarie 2001 de aplicare a articolelor 87 și 88 din Tratatul CE privind ajutoarele pentru formare (3) a fost prelungită prin Regulamentul (CE) nr. 1976/2006 al Comisiei din 20 decembrie 2006 de modificare a Regulamentelor (CE) nr. 2204/2002, (CE) nr. 70/2001 și (CE) nr. 68/2001, în ceea ce privește perioada de valabilitate (4), până la 30 iunie 2008.
(2)
Pentru a evita munca administrativă inutilă și pentru a garanta certitudinea juridică, este necesar să se prelungească valabilitatea deciziilor Comisiei de aprobare a schemelor de ajutoare notificate în temeiul regulamentelor de exceptare care fac obiectul prelungirii,
ADOPTĂ PREZENTA DECIZIE:
Articolul 1
Fără a aduce atingere măsurilor corespunzătoare incluse la punctul 107 a treia liniuță din Liniile directoare privind ajutoarele de stat regionale pentru perioada 2007-2013 din 4 martie 2006 (5) și care au fost acceptate de toate statele membre, valabilitatea deciziilor Comisiei de aprobare a schemelor de ajutoare de stat în temeiul Regulamentelor (CE) nr. 2204/2002, (CE) nr. 70/2001 sau (CE) nr. 68/2001, înainte de intrarea în vigoare a prezentei decizii, se prelungește până la 30 iunie 2008.
Articolul 2
Prezenta decizie se adresează statelor membre.
Se aplică de la 1 ianuarie 2007.
Adoptată la Bruxelles, 20 decembrie 2006.